जिस दर्पण की पहचान करनी होती है, उसके पास किसी वस्तु को लाकर उसे दर्पण के सापेक्ष भिन्न-भिन्न स्थितियों में रखकर उसका प्रतिविम्ब देखते हैं- यदि प्रतिविम्ब सभी स्थितियों सीधा और वस्तु से छोटा बने तो दर्पण उत्तल दर्पण है। यदि प्रतिविम्ब सभी स्थितियों में सीधा और वस्तु के बराबर का बने तो दर्पण समतल दर्पण है और यदि वस्तु का प्रतिविम्ब कभी उल्टा व छोटा, कभी सीधा व बड़ा तथा वस्तु को दर्पण के काफी पास लाने पर सीधा और वस्तु से बड़ा बने तो दर्पण अवतल दर्पण होता है।